कहा- राज्य विकास में पीछे, एक परिवार लोगों का शोषण कर आगे बढ़ रहा
भाजपा के राष्ट्रीय अध्यक्ष जेपी नड्डा ने रविवार को एक रैली में तेलंगाना के सीएम KCR पर राज्य के टैलेंट को नजरअंदाज करने का आरोप लगाया। नड्डा ने कहा कि KCR, उनके परिवार ने लोगों की प्रतिभा का अनदेखा किया। JP Nadda, KCR, his family ignored Telangana's talent
भाजपा के राष्ट्रीय अध्यक्ष जेपी नड्डा ने रविवार को एक रैली में तेलंगाना के सीएम KCR पर राज्य के टैलेंट को नजरअंदाज करने का आरोप लगाया। नड्डा ने कहा कि KCR, उनके परिवार ने लोगों की प्रतिभा का अनदेखा किया।
बीजेपी अध्यक्ष ने कहा- राज्य विकास के मामले में पीछे रह गया। सिर्फ एक परिवार राज्य के लोगों का शोषण कर आगे बढ़ रहा है। पीएम मोदी देश को विकास की राह पर आगे ले जा रहे हैं। उन्होंने विकास के अपने प्रयासों में तेलंगाना को पीछे नहीं छोड़ा।
लोग चाहते हैं मोदी फिर PM बनें: नड्डा
नड्डा देश में मोदी सरकार के नौ साल पूरे होने पर तेलंगाना के नागरकुर्नूल में जनसभा को संबोधित कर रहे थे। इस दौरान बीजेपी अध्यक्ष ने कहा- कांग्रेस मोदी को कभी मौत का सौदागर तो कभी सांप, छछूंदर और चाय बेचने वाला बोलती है, लेकिन देश की जनता पीएम मोदी का सम्मान करती है। देश के लोग चाहते हैं कि मोदी फिर से देश के प्रधानमंत्री बनें।
जेपी नड्डा ने बिहार में हुई विपक्ष की बैठक का भी जिक्र किया। उन्होंने कहा कि पटना में हुई महागठबंधन की रैली सिर्फ फोटो सेशन थी। यहां कौन लोग इकट्ठा हुए थे? RJD, सपा, TMC, उद्धव ठाकरे ये लोग अपना परिवार बचाने में लगे हैं। वहीं, पीएम मोदी जी देश को आगे ले जा रहे हैं।
कांग्रेस में शामिल होंगे BRS के 18 नेता
उधर, KCR की पार्टी के करीब 18 नेता आज कांग्रेस में शामिल हो सकते हैं। मीडिया रिपोर्ट्स के मुताबिक पूर्व मंत्री जुपल्ली कृष्णा राव और पूर्व सांसद पोंगुलेटी श्रीनिवास रेड्डी कांग्रेस में शामिल होने से पहले दिल्ली में राहुल गांधी और पार्टी अध्यक्ष खड़गे से मिलेंगे।